רוברטו מאנצ'יני

רוברטו מאנצ'יני (באיטלקית: Roberto Mancini; נולד ב-27 בנובמבר 1964) הוא כדורגלן עבר מאמן נבחרת ערב הסעודית ומאמן כדורגל איטלקי פרק זה לוקה בחסר. אנא תרמו לוויקיפדיה והשלימו אותו. כשחקן התפרסם בעיקר בקבוצת סמפדוריה האיטלקית, שם רשם 555 הופעות ועזר לקבוצה לזכות באליפות הסרייה א', בקופה איטליה ובגביע המחזיקות. ברשותו 36 הופעות במדי הנבחרת האיטלקית. כשחקן, גילה עניין רב וכישרון באימון שחקנים ואף ערך אסיפות קבוצה במחציות של משחקים שונים והיה לעוזרו של סוון גוראן אריקסון כשזה אימן אותו בלאציו. לאחר פרישתו, החל מנצ'יני בקריירת אימון מוצלחת. בין הישגיו הגעה לחצי גמר הגביע הלאומי במדינה בה אימן בין השנים 2002 ל-2011, וכן להצעיד את קבוצותיו 4 שנים ברציפות לגמר קופה איטליה: עם לאציו פעם אחת ועם אינטר מילאנו שלוש פעמים. אימן את אינטר בין השנים 2004–2008 וזכה עם הקבוצה בשלוש אליפויות איטליה, פעמיים בגביע האיטלקי ופעמיים בסופרקאפ האיטלקי. בעונת 2011/2012 זכה להצעיד את קבוצת מנצ'סטר סיטי האנגלית לאליפות הפרמייר ליג באנגליה לאחר 44 שנים בהן הקבוצה לא זכתה בתואר. בעונת 2012/13 הודחה סיטי בשלב הבתים בליגת האלופות, איבדה את האליפות למנצ'סטר יונייטד והפסידה בגמר הגביע האנגלי. ב-13 במאי 2013, כשנותרו לקבוצה שני משחקים עד לתום העונה, הודיעה מנצ'סטר סיטי על פיטוריו של מאנצ'יני משום ש"המועדון נכשל בהשגת מטרותיו השנה, מלבד העפלה לליגת האלופות בעונה הבאה". ב-30 בספטמבר 2013 חתם מאנצ'יני על חוזה לשלוש שנים כמאמן גלטאסראיי הטורקית, זאת אחרי שמאמנה לשעבר פתיח טרים פוטר לאחר חוסר הצלחתו בקבוצה. מאנצ'יני הוביל את הקבוצה למקום השני בליגה, ובתום העונה הגיע להסכמה עם ראשי המועדון על התרת חוזהו עקב חילוקי דעות. ב-14 בנובמבר 2014 חזר המאמן לקדנציה שנייה באינטר מילאנו, זאת לאחר פיטורי המאמן הקודם, וולטר מצארי בעקבות חוסר הצלחתו בקבוצה. באוגוסט 2016 פוטר מאימון הקבוצה. ב-1 ביוני 2017 הוכרז על מינויו לתפקיד מאמן קבוצת הכדורגל זניט סנקט פטרבורג והיה שותף לאחד ההישגים הגרועים של הקבוצה מאז 2006, כשהקבוצה סיימה במקום החמישי בטבלת הליגה. באפריל 2018 דווח כי הוא יתמנה למאמן נבחרת איטליה בכדורגל ובמאי נודע כי סיכם עם ראשי התאחדות הכדורגל באיטליה לאמן את נבחרת איטליה בכדורגל. ב-14 במאי 2018 מונה באופן רשמי למאמן נבחרת איטליה וחתם על חוזה לשנתיים. תחת הדרכתו של מאנצ'יני זכתה איטליה ביורו 2020, כשהעפילה לטורניר לאחר שסיימה את שלב המוקדמות במאזן מושלם וזכתה בטורניר עם מאזן של 27 משחקים רצופים ללא הפסד. ב-13 באוגוסט 2023 התפטר במפתיע מתפקידו מאימון הנבחרת האיטלקית. אליפות איטליה: 1991 הגביע האיטלקי: 1985,1988,1989,1994 הסופר קאפ האיטלקי: 1991 גביע הגביעים: 1990 אליפות איטליה: 2000 הגביע האיטלקי: 1998, 2000 הסופר קאפ האיטלקי: 1998 גביע הגביעים: 1999 הסופר קאפ האירופי: 1999 הגביע האיטלקי: 2000/01 הגביע האיטלקי: 2003/04 אליפות איטליה: 2005/06, 2006/07, 2007/08 הגביע האיטלקי: 2004/05,2005/06 הסופר קאפ האיטלקי: 2005 אליפות אנגליה: 2011/2012 הגביע האנגלי: 2010/2011 מגן הקהילה: 2012 הגביע הטורקי: 2013/14 אליפות אירופה: יורו 2020 נכון ל-12 במאי 2018: אתר האינטרנט הרשמי של רוברטו מאנצ'יני רוברטו מאנצ'יני, ברשת החברתית אקס (טוויטר) רוברטו מאנצ'יני, ברשת החברתית אינסטגרם רוברטו מאנצ'יני, באתר Transfermarkt רוברטו מאנצ'יני, באתר Fussballdaten.de (בגרמנית) רוברטו מאנצ'יני, באתר BDFutbol רוברטו מאנצ'יני, באתר WorldFootball.net רוברטו מאנצ'יני, באתר National Football Teams רוברטו מאנצ'יני, באתר FootballDatabase.eu פרופיל המאמן, באתר Transfermarkt Club statement, Mon 13 May 2013 דיווח: רוברטו מאנצ'יני הוא המועמד המוביל לאימון נבחרת איטליה, באתר וואלה, 7 באפריל 2018 Roberto Mancini reaches agreement to become next Italy coach רוברטו מנצ'יני סיכם כמאמן איטליה, באתר ישראל היום, 1 במאי 2018 רשמית: מנצ'יני מונה למאמן נבחרת איטליה, באתר ערוץ הספורט, 14 במאי 2018 רוברטו מנצ'יני סיכם לשנתיים בנבחרת איטליה, באתר ONE‏, 1 במאי 2018